Rikunarita-ORG/Wikinium huggingface dataset:
# पराग अग्रवाल

| **पराग अग्रवाल** |
| --- |
|  |
| जन्म |
21 मई 1984 अजमेर  |
| शिक्षा |
स्टैनफोर्ड विश्वविद्यालय, भारतीय प्रौद्योगिकी संस्थान मुम्बई, परमाणु ऊर्जा केन्द्रीय विद्यालय  |
| पेशा |
मुख्य कार्यकारी अधिकारी, कंप्यूटर वैज्ञानिक  |
| पदवी |
मुख्य कार्यकारी अधिकारी  |

**पराग अग्रवाल** (जन्म 21 मई 1984) एक भारतीय-अमेरिकी प्रौद्योगिकी कार्यकारी और नवम्बर 2021 से ट्विटर के मुख्य कार्यकारी अधिकारी (सीईओ) हैं। 2011 में पराग एक सॉफ्टवेयर इंजीनियर के रूप में ट्विटर से जुड़े और 2017 में मुख्य प्रौद्योगिकी अधिकारी बने। 29 नवम्बर 2021 को जैक डोर्सी ने घोषणा की कि वह ट्विटर के सीईओ के रूप में इस्तीफा दे रहे हैं और पराग तत्काल प्रभाव से उनकी जगह ले रहे हैं।

पराग अग्रवाल का जन्म राजस्थान के अजमेर में हुआ था। बाद में वह मुंबई चले गये जहां उनके पिता भारतीय परमाणु ऊर्जा विभाग में एक वरिष्ठ अधिकारी थे और उनकी माँ एक सेवानिवृत्त स्कूल शिक्षिका हैं।उन्होंने परमाणु ऊर्जा केन्द्रीय विद्यालय क्रमांक 4 से पढ़ाई की। अग्रवाल ने 2001 में तुर्की में आयोजित अंतर्राष्ट्रीय भौतिकी ओलंपियाड में स्वर्ण पदक जीता था। उन्होंने 2000 में संयुक्त प्रवेश परीक्षा में 77वीं रैंक अर्जित की और 2005 में भारतीय प्रौद्योगिकी संस्थान मुम्बई से कंप्यूटर विज्ञान और इंजीनियरिंग में डिग्री इसके बाद वे स्टैनफोर्ड यूनिवर्सिटी से कंप्यूटर विज्ञान में पीएचडी करने के लिए अमेरिका चले गए।

2011 में एक सॉफ्टवेयर इंजीनियर के रूप में ट्विटर में शामिल होने से पहले पराग ने माइक्रोसॉफ्ट रिसर्च और याहू अनुसंधान में प्रबन्धकीय पदों पर कार्य किया। एडम मासिंगर के जाने के बाद ट्विटर ने अक्टूबर 2017 में अग्रवाल को मुख्य प्रौद्योगिकी अधिकारी के रूप में नियुक्त करने की घोषणा की। दिसंबर 2019 में, ट्विटर के सीईओ जैक डोर्सी ने घोषणा की कि पराग प्रोजेक्ट ब्लूस्की के प्रभारी होंगे जो विकेंद्रीकृत सोशल नेटवर्क प्रोटोकॉल विकसित करने की पहल है।

## व्यक्तिगत जीवन

पराग का विवाह विनीता अग्रवाल से हुआ है। विनीता आंद्रेसेन होरोविट्ज़ नामक एक उद्यम पूंजी फर्म में एक सामान्य भागीदार हैं। पराग और विनीता का एक बेटा है।

## सन्दर्भ
# ट्विटरेचर

ट्विटरेचर का एक उदाहरण
**ट्विटरेचर** या **ट्विटर-साहित्य** जहाँ पुराने गीत, कथाएँ, 140 अक्षरों में संक्षिप्त होकर ऑनलाइन प्रकाशित हो रहे हैं।

## इतिहास

ट्विटर अब सोलह साल का हो गया है। 2014 में ट्विटर ने अपने योगदानकर्ताओं की महनत को सराहते हुए 12-16 मार्च को अपने इतिहास की दूसरी ट्विटर फिक्शन फेस्टिवल (उर्फ ट्विटरेचर फेस्टिवल) की मेजबानी की थी। अमेरिकन पब्लिशिंग हाउस पेंगुइन-रैंडम हाउस और ट्विटर के सौजन्य से, इस महोत्सव में दुनिया भर के 11 देशों के लेखक, कवि, ब्लॉगर और बहुत से सृजनातमक योगदानकर्ता शामिल हुए। कई व्यक्ति डरावनी, रोमांस, रहस्य, कॉमेडी, विज्ञान कथा, नाटक, कविता और यथार्थवाद जैसी किसी भी साहित्यिक विधि से प्रेरित में अपने कौशल दिखाने के कारण प्रशंसा के पात्र बने। इस ट्विटर फेस्टिवल में ट्वीट के रूप में 140 अक्षरों के टुकड़ों में उपन्यास लिखे गए हैं। दुनिया भर के कई लेखकों ने इस चुनौती को स्वीकार किया है। इसमें तस्वीरें भी दी जा सकती हैं। इस उत्सव में कई लोगों ने भाग लिया और अपनी प्रतिभा का परीक्षण किया क्योंकि उन्हें तीनों भाषाओं यानी अंग्रेजी, स्पेनिश और इतालवी में ट्वीट करने की अनुमति थी। इसमें 22 लेखकों को पुरस्कार मिला। इसमें दो भारतीय लेखक मेघना पंत और अंकुर ठक्कर शामिल हैं। मेघना पंत ने 100 ट्वीट्स में महाभारत की एक लाख पंक्तियों को दोहराया, जबकि अंकुर ठक्कर ने एक विजुअल ट्वीट में बॉलीवुड को दिखाया।

## इन्हें भी देखें

## सन्दर्भ

## बाहरी कड़ियाँ
# जटावर्मन् सुंदर पांड्य प्रथम

जटावर्मन् सुंदर पांड्य प्रथम के राज्य की सीमा
**जटावर्मन् सुंदर पांड्य प्रथम** (१२५१ - १२६८ ई.) पाण्ड्य राजवंश का सबसे महान शासक था जिसके समय में पांड्य साम्राज्य का चरमोत्कर्ष हुआ। उसकी गणना दक्षिणी भारत के इतिहास के प्रसिद्ध विजेताओं में होती है।

## परिचय

जटावर्मन् सुंदर पांड्य 1251-1268 तक प्रथम ने अपने राज्यकाल के प्रारंभ में ही चेर नरेश वीर रवि उदयमार्तड वर्मन् और उसकी सेना को नष्ट किया और मलैनाडु का विध्वंस किया। उसने राजेंद्र चोल को अपनी अधीनता स्वीकार करने और कर देने के लिये विवश किया। उसने लंका पर आक्रमण करके वहाँ के नरेश से अत्यधिक मोती और कई हाथी लिए। उसने होयसलों के अधिकार में करवेरि प्रदेश पर आक्रमण किया ओर कण्णान्नूर कोप्पम् के दुर्ग पर अधिकार कर लिया। इस युद्ध में होयसलों की बहुत क्षति हुई, कई सेनानायक मारे गए और पांड्यों के हाथ में हाथी, घोड़े, धन और स्त्रियाँ आईं। होयसल नरेश वीर सोमेश्वर के युद्ध से भाग जाने पर सुंदर पांड्य ने युद्ध समाप्त कर दिया किंतु कुछ समय बाद वीर सोमेश्वर ने युद्ध फिर से आरंभ किया। इस युद्ध में वीर सोमेश्वर सुंदर पांड्य के ही हाथों मारा गया। सुंदर पांड्य ने शेंदमंगलम् में पराजित करके पहले तो उसके राज्य पर अपना अधिकार कर लिय किंतु बाद में कोप्पेरुग्जिंग को फिर से शासनाधिकार दे दिया। संभवत: कोप्पेरुग्जिंग और वीर सोमेश्वर के विरुद्ध युद्ध के संबंध में ही सुंदर पांड्य ने केंग और मगदै की विजय की थी। चिदंबरम् हेते हुए वह श्रीरंगम् तक गया। उत्तर की ओर उसने आक्रमण करके तेलुगु चोड शासक गंडगोपाल को पराजित किया, जो युद्ध ही में मारा गया और कांची पर अधिकार कर लिया किंतु बाद में उसके भाइयों को अपने सामंत के रूप में शासन करने दिया। उसने काकतीय नरेश गणपति और एक बाण सामंत को भी पराजित किया जो संभवत: गंडगोपाल के सहायक थे। इन विजयों के उपलक्ष में उसने नेल्लोर में वीराभिषेक किया।

जटावर्मन् सुंदर पांड्य को अपने शासन में दूसरे पांड्य राजकुमारों से सहायता मिली थी जिसमें जटावर्मन् वीर पांड्य प्रथम अपनी विजयों के कारण उल्लेखनीय है। अपनी विजयों के द्वारा सुंदर पांड्य ने साम्राज्य की सीमाओं का विस्तार लंका से नेल्लोर तक कर लिया था। उसे अपने प्रभाव और वैभव के प्रदर्शन की विशेष रुचि थी। उसन श्रीरंगम् और नेल्लोर में अपना अभिषेक ही नहीं संपन्न किया वरन् कई बार तुलाभार भी किया। उसने कई भव्य उपाधियाँ भी धारण की, यथा *"महाराजाधिराज श्री परमेश्वर, एल्लांदलैयानान्, समस्त जगदाधार, एम्मंडलमुम्-कोंडरुलिय, मरकत पृथ्वीभृत् और राजतपन।"* अपनी विजयों से प्राप्त प्रभूत धन का उपयोग उसने चिंदंबरम् और श्रीरंगम् मंदिरों को दान देने और सुशोभित करने में किया। उसने दोनों मंदिरों की छतों को हिमाच्छादित किया, चिदंबरम् के मंदिर में एक सोने का संभामंडप बनवाया ओर श्रीरंगम् के मंदिर को १८ लाख स्वर्ण मुद्राएँ दीं।

## इन्हें भी देखें

* जटावर्मन् सुंदर पांड्य द्वितीय
* जटावर्मन् सुंदर पांड्य तृतीय
# सफेदपोश कर्मचारी

**सफेदपोश कर्मचारी** वह व्यक्ति होता है जो पेशेवर, प्रबंधकीय या प्रशासनिक कार्य करता है यानी शारीरिक श्रमविहीन कार्यों द्वारा आजीविका प्राप्त करता है। सफेदपोश का काम किसी कार्यालय या अन्य प्रशासनिक व्यवस्था में किया जा सकता है।

## जनसांख्यिकी

सफेदपोश कृषिक समाज और प्रारंभिक औद्योगिक समाजों में अल्पसंख्यक है लेकिन आधुनिकीकरण के कारण औद्योगिक देशों में सफेदपोश कर्मचारी बहुमत बन गए हैं। सफेदपोश कर्मचारी के बीच कम शारीरिक गतिविधि जीवन शैली से संबंधित स्वास्थ्य स्थितियों में वृद्धि का महत्वपूर्ण कारक माना जाता है, जैसे, मोटापा, मधुमेह, उच्च रक्तचाप, कैंसर और हृदय रोग।

## इन्हें भी देखें

* सफेदपोश अपराध

## सन्दर्भ
# नाभिकीय पुनर्सन्साधन

**नाभिकीय पुनर्सन्साधन** (nuclear reprocessing) एक रासायनिक प्रक्रिया है जिसके द्वारा विखण्ड-योग्य (fissionable) प्लूटोनियम और यूरेनियम को पहले से ही प्रयोग किये गये नाभिकीय ईन्धन से अलग किया जाता है। यह एक ख़तरनाक और कठिन प्रक्रिया है। नाभिकीय पुनर्सन्साधन द्वारा मिले प्लूटोनियम व यूरेनियम को फिर से नाभिकीय ईन्धन की तरह प्रयोग किया जा सकता है लेकिन इस से परमाणु हथियार भी बनाये जा सकते हैं।

## इन्हें भी देखें

* नाभिकीय ईन्धन
* विखण्डन

## सन्दर्भ
# सामाजिक इंजीनियरी (सुरक्षा)

सूचना सुरक्षा के सन्दर्भ में **सामाजिक इंजीनिअरी** (social engineering) वह कला है जिसकी सहायता से कोई दूसरे व्यक्तियों को अपनी इच्छा के अनुरूप कार्य करने के लिए या कुछ गोपनीय सूचनाएँ उगलने के लिए तैयार कर देती है। यह एक प्रकार की विश्वास युक्ति (कॉनफिडेन्स ट्रिक) या दूसरों को विश्वास में लेकर धोखा देना है।

यह सुविदित है कि किसी संस्था के सदस्यों का व्यवहार उस संस्था के सूचना-सुरक्षा को पुष्ट या लचर बना सकता है। यदि कोई 'घर का भेदी' अज्ञानतावश दूसरे के बहकावे में आ जाय तो संस्था की सूचना-सुरक्षा को बहुत हानि पहुँच सकती है।

## इन्हें भी देखें

* सामाजिक इंजीनियरी (राजनीति विज्ञान के सन्दर्भ में)

## बाहरी कड़ियाँ

* सोशल इंजीनियरिंग (विकासपीडिया)

## सन्दर्भ
# हैकर (कम्प्यूटर सुरक्षा)

कंप्यूटर सुरक्षा में, **हैकर** (अंग्रेज़ी: *hacker*) वह व्यक्ति होता है जो कंप्यूटर और नेटवर्क सिस्टम की सुरक्षा प्रणाली पर ध्यान केंद्रित करता है। हैकिंग का मतलब है, किसी कंप्यूटर सिस्टम या निजी नेटवर्क पर बिना अधिकृत पहुंच के घुसपैठ करना। हैकर्स, गैर-मानक और अक्सर दुर्भावनापूर्ण तरीकों से सिस्टम की सुरक्षा बाधाओं को दूर करने के लिए अपने तकनीकी ज्ञान का इस्तेमाल करते हैं।

## सन्दर्भ

## संबंधित साहित्य

* Kevin Beaver (2004). *Hacking For Dummies*.
* "डॉट.कोंन: द डेंजर्स ऑफ़ साइबर क्राइम ऐंड अ कॉल फॉर प्रोएक्टिव सोल्यूशंस," जोहान्न ग्रानविले द्वारा, *ऑस्ट्रेलियन जर्नल ऑफ़ पॉलिटिक्स ऐंड हिस्ट्री*, खंड 49, नॉ. 1. (शीतकालीन 2003), पीपी. 102-109.
* Katie Hafner & John Markoff (1991). *Cyberpunk: Outlaws and Hackers on the Computer Frontier*. Simon & Schuster. ISBN 0-671-68322-5.
* David H. Freeman & Charles C. Mann (1997). *@ Large: The Strange Case of the World's Biggest Internet Invasion*. Simon & Schuster. ISBN 0-684-82464-7.
* Suelette Dreyfus (1997). *Underground: Tales of Hacking, Madness and Obsession on the Electronic Frontier*. Mandarin. ISBN 1-86330-595-5.
* Bill Apro & Graeme Hammond (2005). *Hackers: The Hunt for Australia's Most Infamous Computer Cracker*. Five Mile Press. ISBN 1-74124-722-5.
* Stuart McClure, Joel Scambray & George Kurtz (1999). *Hacking Exposed*. Mcgraw-Hill. ISBN 0-07-212127-0.
* Michael Gregg (2006). *Certfied Ethical Hacker*. Pearson. ISBN 978-0789735317.
* Clifford Stoll (1990). *The Cuckoo's Egg*. The Bodley Head Ltd. ISBN 0-370-31433-6.
# संबित पात्रा

| डॉ संबित पात्रा |
| --- |
|  |
|  |
| राष्ट्रीय प्रवक्ता, भारतीय जनता पार्टी |
|  |
| व्यक्तिगत जानकारी |
| जन्म | 13 दिसम्बर 1974 (1974-12-13) धनबाद , झारखंड , भारत |
| दल | भारतीय जनता पार्टी |
| व्यवसाय | राजनेता, सर्जन |
| ख्याति | भाजपा के राष्ट्रीय प्रवक्ता, और स्वराज के संस्थापक हैं। |
|  |

**डॉ संबित पात्रा** (जन्म 13 दिसम्बर, 1974) एक भारतीय राजनेता एवं भारतीय जनता पार्टी के राष्ट्रीय प्रवक्ता और ओएनजीसी के पूर्व स्वतंत्र निदेशक हैं। वे पेशे से शल्यचिकित्सक हैं।
 सन् 2006 में इन्होने एक 'स्वराज' नाम से एक एनजीओ स्थापित किया, जिसका उद्देश्य पिछड़े समुदाय जैसे दलितों, वंचितों को स्वास्थ्य देखभाल की सुविधा और स्वछता में सहायता करना है।
यह एनजीओ मुख्य रूप से डॉक्टरों, वकीलों और कुछ पुलिस अधिकारियों का समूह है।

## जीवन

डॉ संबित पात्रा पेशे से सर्जन है और इन्होने 2002 में एससीबी मेडिकल कॉलेज कटक, उत्कल विश्वविद्यालय से जनरल सर्जरी में मास्टर ऑफ सर्जरी (एमएस) किया है।
वह 2000 में संघ लोक सेवा आयोग संयुक्त चिकित्सा सेवा में योग्यता प्राप्त करके एक चिकित्सा अधिकारी के रूप में हिंदू राव अस्पताल में कार्यभार ग्रहण किया।
इन्होने 1997 में वीएसएस मेडिकल कॉलेज बुर्ला संबलपुर विश्वविद्यालय से एम.बी.बी.एस किया है।

## पेशा

**डॉ संबित पात्रा** राष्ट्रीय अध्यक्ष अमित शाह की अध्यक्षता में भाजपा की केंद्रीय समिति में ओडिशा राज्य का प्रतिनिधित्व करते हैं एवं 2010 से अब तक भारतीय जनता पार्टी के प्रवक्ता के रूप में कार्य कर रहे हैं। डॉ संबित पात्रा को उनकी **प्रभावी व्यक्तित्व कौशल** और **विचारों की स्पष्टता** के लिए सराहना की जाती है।
2014 के लोकसभा चुनावों के दौरान ये भाजपा दिल्ली के चेहरे के रूप में उभरे और इन्होने लोकसभा चुनावों पर राष्ट्रीय मिडिया द्वारा आयोजित वाद-विवाद में जनता का विचार बीजेपी के पक्ष में करने में एक निर्णायक भूमिका निभाया।

## सामाजिक जीवन

अधिक समय से, एक अथक एवं उत्साही सामजिक कार्यकर्ता है। और समाज के आम वर्गों के उत्थान के लिए महत्वपूर्ण कार्य किया है।  **डॉ संबित पात्रा** स्वराज नामक गैर सरकारी संगठन के संस्थापक हैं, जो पूरे भारत से कुछ डॉक्टरों और पुलिसकर्मीयों का समूह है, यह गैरसरकारी संगठन दलितों के उत्थापन के लिए कार्य करता है। इन्होने दिल्ली सरकार द्वारा जारी जाति प्रमाण-पत्र में "चमार", "हरिजन" आदि, शब्दों को हटाने में केंद्रीय भूमिका निभायी थी।

## सन्दर्भ